CELEX: 22022D0473
Language: mt
Date: 2022-03-03 00:00:00
Title: Id-Deċiżjoni Nru 1/2022 tal-Kumitat Speċjalizzat għas-Sajd stabbilit bl-Artikolu 8(1)(q) tal-Ftehim dwar il-Kummerċ u l-Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa, u r-Renju Unit tal-Gran Brittanja u l-Irlanda ta’ Fuq, min-naħa l-oħra, tat-3 ta’ Marzu 2022 rigward l-istabbiliment ta’ Grupp ta’ Ħidma dwar is-Sajd [2022/473]

25.3.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 99/1
               
            
         ID-DEĊIŻJONI Nru 1/2022 TAL-KUMITAT SPEĊJALIZZAT GĦAS-SAJD STABBILIT BL-ARTIKOLU 8(1)(Q) TAL-FTEHIM DWAR IL-KUMMERĊ U L-KOOPERAZZJONI BEJN L-UNJONI EWROPEA U L-KOMUNITÀ EWROPEA TAL-ENERĠIJA ATOMIKA, MINN NAĦA, U R-RENJU UNIT TAL-GRAN BRITTANJA U L-IRLANDA TA’ FUQ, MIN-NAĦA L-OĦRA,
         tat-3 ta’ Marzu 2022
         rigward l-istabbiliment ta’ Grupp ta’ Ħidma dwar is-Sajd [2022/473]
         IL-KUMITAT SPEĊJALIZZAT GĦAS-SAJD
         Wara li kkunsidra l-Ftehim dwar il-Kummerċ u l-Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa, u r-Renju Unit tal-Gran Brittanja u l-Irlanda ta’ Fuq, min-naħa l-oħra (il-“Ftehim dwar il-Kummerċ u l-Kooperazzjoni”), u b’mod partikolari l-Artikolu 8(4)(f) tiegħu,
         Billi:
         
                     (1)
                  
                  
                     Il-Ftehim daħal fis-seħħ fl-1 ta’ Mejju 2021.
                  
               
                     (2)
                  
                  
                     Il-Ħames Intestatura tat-Tieni Parti (l-Artikoli 493 sa 511) tal-Ftehim tipprevedi l-kooperazzjoni dwar is-sajd bejn l-Unjoni u l-Gran Brittanja, b’mod partikolari fl-Artikoli 494(1) u 508.
                  
               
                     (3)
                  
                  
                     L-Artikolu 8(1)(q) tal-Ftehim jistabbilixxi Kumitat Speċjalizzat għas-Sajd, li jindirizza l-kwistjonijiet koperti mill-Ħames Intestatura tat-Tieni Parti tal-Ftehim.
                  
               
                     (4)
                  
                  
                     L-Artikolu 508 tal-Ftehim jistabbilixxi, b’mod mhux eżawrjenti, il-funzjonijit u s-setgħat tal-Kumitat Speċjalizzat għas-Sajd.
                  
               
                     (5)
                  
                  
                     Skont l-Artikolu 9(3) tal-Ftehim, Grupp ta’ Ħidma għandu jkunu magħmul minn rappreżentanti tal-Unjoni u tar-Renju Unit u għandu jkun kopresedut minn rappreżentant tal-Unjoni u minn rappreżentant tar-Renju Unit
                  
               
                     (6)
                  
                  
                     Skont l-Artikolu 9(4) tal-Ftehim, Grupp ta’ Ħidma għandu jistabbilixxi r-regoli ta’ proċedura, l-iskeda u l-aġenda tal-laqgħat tiegħu b’kunsens reċiproku.
                  
               
                     (7)
                  
                  
                     Sabiex tkun żgurata l-implimentazzjoni effettiva tal-Ftehim, b’mod partikolari tal-Ħames Intestatura tat-Tieni Parti, jeħtieġ li jsiru djalogi tal-esperti dwar is-sajd b’mod regolari tul is-sena, u li jissejħu anki fi żmien qasir.
                  
               
                     (8)
                  
                  
                     Jixraq li l-Kumitat Speċjalizzat għas-Sajd jistabbilixxi Grupp ta’ Ħidma dwar is-Sajd (“il-Grupp ta’ Ħidma), li jkun taħt is-superviżjoni tiegħu. Jenħtieġ li dan il-Grupp ta’ Ħidma jistabbilixxi r-regoli ta’ proċedura tiegħu. Jenħtieġ li jirrapporta l-attivitajiet tiegħu lill-Kumitat Speċjalizzat għas-Sajd b’mod regolari,
                  
               ADOTTA DIN ID-DEĊIŻJONI:
         
            Artikolu 1
            
               1.   Il-Grupp ta’ Ħidma dwar is-Sajd huwa b’dan stabbilit.
            
         
         
            Artikolu 2
            
               1.   Il-Grupp ta’ Ħidma għandu jiltaqa’ kull meta jiġi deċiż mill-kopresidenti, bi qbil reċiproku.
            
            
               2.   Għandu jirrapporta r-riżultati u l-konklużjonijiet tal-laqgħat tiegħu b’mod regolari lill-Kumitat Speċjalizzat għas-Sajd.
            
         
         
            Artikolu 3
            Din id-Deċiżjoni għandha tidħol fis-seħħ dakinhar tal-adozzjoni tagħha.
         
         
            Magħmul fi Brussell u f’Londra, it-3 ta’ Marzu 2022.
            
               
                  Il-Kumitat Speċjalizzat għas-Sajd
               
               
                  Il-Kopresidenti
               
               għar-Renju Unit, is-Sur Mike ROWE
               għall-Unjoni Ewropea, is-Sur Joost PAARDEKOOPER